Nossie's Nook is 'n kothuisie op 'n kleinhoewe in Klapmuts in die hartjie van die Kaapse Wynlande. Die gesin bestuur 'n inheemse vetplantkwekery op die perseel.
Die kothuis beskik oor 1 slaapkamer met lugversorging, 'n dubbelbed en 'n en suite-badkamer met 'n bad, stort, toilet en wasbak.
Die kombuis is toegerus met alles wat gaste nodig sal hê vir 'n sorgvrye wegbreek. Die selfsorgkombuis beskik oor 'n stoof, yskas, mikrogolfoond, koffie- en teemaakgeriewe, breekware en eetgerei.
Die sitkamer het gerieflike sitplek en 'n enkelslaapbank wat ideaal is vir 'n kind, sowel as 'n koolstofie vir die koue winteraande.